
Nos amigu nan ta un 
bendishon tripel, nan 
ta bin, nan ta keda i 
nan ta bai 


Kurasoleñonan a selebrá riba barku 


MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


Riba inisiativa di Stephen Rosario, algun kurasoleño bibá na Boneiru a selebrá dia di bandera di nan isla ku un tour den bahia di Kralendijk na 
bordo di e barku Melisa. Foto ta mustra e grupo aki gosando di “nan dia”. 

Pronóstiko di 
tempu pa Boneiru 


Djaweps 06 te Djabièrnè 07 Yüli 2023 
Parsialmente nublá i predominantemente seku 


Ta parsialmente nublá i lo keda predominantemente seku. E tem- 
peratura máksimo lo ta aproksimadamente 33°C, e temperatura 
mínimo mas o ménos 27°C. E bientu ost ta moderá te basta fuerte, 
forsa 4-5. 


Altura di ola: aproksimadamente 1-2 m (3-7 pia) 


Eks-koleganan: Rum Runners, Rob van den Berge i famia, 
Warehouse Bonaire, Bonaire Food Group, Pietersz Bonaire, 
Fresh Supplier Bonaire. 
Tur su bon amiga- i amigunan. Bisiñanan. 
Demas famia: 
Cecilia, Trenidad, Trinidad, Mercera, Marcera, Sint Jago, Cicilia, 
Janga, Martes, Beaumont, Koffie, Francees, Thomas, Melaan, 
Offerman, Jansen, Finies, Thodé, Frans i Koffy. 
Si akaso nos por a lubidá un famia òf konosi den nos 
tristesa nos diskulpa. 


Despedida di Angeline ‘Linchi’ ta tuma luga djasabra 
8 di yüli na Consuelo Memorial. Ta risibi bishita di 
kondolensia di 1’or pa 3’or sigi pa sirbishi despues pa 
kremashon. 
Por fabor asistí na trahe alegre. 
Despues di despedida no por risibi bishita di kondolensia 
na kas. 
Preferible no manda krans pero hasi un donashon na 
Voedselbank. Lo tin un buzon. 


Su yunan: 
Laraine ‘Fiona’ Martes i Qwensley C. 
Rodion Martes 
Aishrick Martes 
Nietunan: 
Mäson i Näson Domacassé 
Tata: 
Juan ‘Caito’ Cecilia 
Mama: 
Ermelinda ‘Lina’ Cecilia 
Rumanan: 
Eddy Cecilia 
Senaida Cecilia 
Albertico Cecilia i Angelique Schnitzler 
Julien Cecilia i Fransisco Marcera 
Ruman di kriansa: 
Rayenne Sintjago i yunan 
Tata di su yunan: 
Roderick Martes 
Subrino-subrinanan: 
Juanito, Rayshanty, Junaida, Alberseeto, Quenna, Kiara, 
Quinton, Florentijn, Luren. Tur ku nan respektivo famia. 
Tantenan: 
Ailin, Elka, Aivy 
Tionan: 
Geronimo, Benito, Sigfried, Policarpio. 
Tur ku nan respektivo famia. 
Prima- i primunan: 
Gaby i ruman, Gerda i rumannan, Renfred i ruman, Sonny 
i Erika, Lindomar i rumannan, Fitzgerald i rumannan, 
Zuraiska, Ryanne. Tur ku nan respektivo famia. 
Danki special na: 
Gidyona, Maatschappelijk werkster Naidi, Thuiszorg 
Palliatieve Zorg. Dra. Lont / afd. Oncologie FMD. 


A bai sosegá den brasa di Señor 
Angeline ‘Linchi’ 
Lucenda Cecilia 
28-08-1976 - 02-07-2023 
† 

Despues di resultado di Telbo 
ABVO lo tuma medida 


KRALENDIJK—Se- 
gun sindikato ABVO, 
referèndum di Telbo no 
a kana segun reglanan ku 
lei ta stipulá. Pa e mo- 
tibu aki segun e sindika- 
to, kualke resultado di e 
referèndum ta nulo. Esaki 
ta ABVO su punto di bi- 
sta, i for di un komienso 
a bisa esaki. Manera ta 
konosí, 
resientemente 
trahadónan di TELBO pa 
medio di un referendum, 
a skohe un sindikato pa 
representá nan. E sindi- 
kato den un komunikado 
ta duna di konosé di a 
tuma nota den korant di e 
intenshon pa tene un ref- 
erendum. ABVO ta mira 
esaki manera un falta 
di rèspèt, siendo ku ta 
nan ta representá e gran 
mayoria di e trahadónan 
di Telbo, pa mas ku 20 
aña. Mas importante pa 
e sindikato ta e echo ku, 
konforme di lei mediadó 
mester notifiká e sindika- 
tonan ofisialmente di in- 
tenshon di un referendum 
i palabrá kon e trayekto lo 
bai kana. Esaki no a tuma 
lugá na ningun momento. 
Banda di esaki, mediadó 
ta notifiká ABVO riba 
un djabièrnè ku lo bai tin 
referèndum e siguiente 
djamars, kual ta nifiká ku 
ABVO lo no tin sufisi- 


ente tempu pa por yama 
su miembronan i informá 
nan debidamente. Segun 
ABVO esaki tambe ta un 
fayo grandi di mediadó, 
mirando ku lei ta stipulá 
un periodo mínimo di 14 
dia entre notifikashon i 
dia di referèndum. 


No di akuerdo 
ABVO a duna di ko- 
nosé bon kla, i for di un 
komienso, ku e no ta di 
akuerdo ku e manera ku 
kosnan ta kana, i asta taba- 
ta den proseso pa entamá 
un kaso sumario pa para 
e referèndum. Den kaso 
aki, lo tabata sigur ku e 
referèndum lo no a tuma 
lugá riba dia 4 di yüli. 
Lamentablemente no ta- 
batin hues disponibel na 
Boneiru a korto plaso pa 
por tuma e kaso. Ounke 
mediadó a tuma kontakto 
ku ABVO pa negoshá un 
otro dia pa e referèndum, 
a keda para riba un peri- 
odo kòrtiku, apesar di e 
reglanan den lei. Ademas 
di e punto aki, no tabata 
posibel 
praktikamente 
pa representantenan di 
ABVO yega Boneiru asi- 
na lihé. Mediadó a purba 
di konvensé ABVO ku 
nan por manda kualke 
representante Boneiru pa 
tei presente na e referèn- 


dum, kaminda presidente 
i direktiva kompleto di 
AFBW si tei presente. 


Posishon 
ABVO ta tuma su re- 
sponsabilidat na serio i ta 
haña vital pa e tambe por 
tei presente pa su miem- 
bronan. E motibu pakiko 
mediadó tin tantu purá 
asina pa tene e referèn- 
dum, ta keda un misterio 
pa ABVO. No tin ningun 
urgensia pa tene referèn- 
dum purá promé ku fa- 
kansi, komo ku Telbo tin 
su CAO ku ta válido te 
ku fin di aña. Pues refe- 
rèndum por a tuma lugá 
debidamente i konforme 
reglanan despues di fa- 
kansi. ABVO su posishon 
ta kla! E sindikato nan 
lo tuma medida nesesa- 
rio kontra di e referèn- 
dum aki. ABVO ta para 
pa stabilidat, madures i 
seriedat. Referèndum ta 
un kos serio, ku mester 
kana segun lei ta stipulá. 
Reglanan no tei por nada 
i ta nesesario pa garan- 
tisá interesnan di no sol- 
amente sindikato, pero 
tambe di tur trahadó ku 
mester tuma un desi-shon 
importante manera esaki. 
E sindikato finalmente 
ta indiká ku sòpi purá ta 
sali salu, i den kaso aki, 


meskos ku voto di partido 
polítiko, un referèndum 
ku no a kana konforme 
lei, no ta unu di kual por 
respetá e resultado. 
ABVO lo bai tuma ak- 


shon tambe kontra di e 
ponensia ku ta tuma sèn 
di miembresia i ku tur es- 
aki ta bai Kòrsou. ABVO 
ta eksigí rektifikashon pa 
esaki. 

KRALENDIJK- Tin in- 
dikashon fuerte ku ta bai 
muda Kolegio Ehekutivo 
(BC) i ubiká esaki den e 
edifisio na Kaya L.D. Ger- 


harts kaminda ántes tabata 
Maduro & Curiels Bank 
(MCB). 
Segun nos fuentenan e 
edifisio aki ta pertenesé na 


Karel Visser i e montante 
na hür ku mester bai paga 
ta basta haltu. Un infor- 
mashon ku segun Visser ta 
eróneo. “Ami no ta doño di 


e edifisio ainda. Mi a firma 
un kontrato ku MCB pa 
kumpr’é pero pa motibu di 
alargashon di ‘erfpacht’ e 
akto no por pasa ainda”, el 
a splika. 
E echo ku Visser ta afiliá 
na partido polítiko UPB a 
lanta e impreshon di kon- 
flikto di interes. “Mi sa di 
e insinuashon aki i mi no 
ta preokupá pasombra no 
ta kuadra. Ademas Kolegio 
Ehekutivo lo no muda pa e 
edifisio aki.” 
BONERIANO a tuma kon- 
takto ku Elvis Tjin Asjoe i 
e ta konfirmá ku lo muda 
Kolegio Ehekutivo pero no 
pa e edifisio na Kaya L.D. 
Gerharts. “Pa basta aña e 
edifisio aktual di BC no ta 
apto pa entre otro motibu di 
seguridat pa ku kandela”, 
Tjin Asjoe a splika. 
Segun nos informashon BC 
lo muda pa e edifisio banda 
di Digicel ku ta pertenesé 
na e komersiante Xuwen 
Chen. E intenshon ta pa 
ubiká BC aki den pa un 
periodo di 3 aña. 
Den e edifisio anterior di 
MCB , ku pronto lo bira di 
Visser, lo ubiká e departa- 
mento Informashon Komu- 
nikashon Teknologia (ICT) 
i departamento di Pòst i Ar- 


chivo. 
E pregunta ta surgi si bèrdat 
e impreshon di konflikto di 
interes ta hustifiká, mirando 
ku Entidat Públiko Boneiru 
(EPB) ta bai hasi negoshi 
ku un persona afiliá na un 
partido ku ta parti di koa- 
lishon. Segun Tjin Asjoe 
na Boneiru ta kasi impo- 
sibel pa evitá e impreshon 
aki. “Nos ta un komunidat 
chikí i komo tal ta lógiko 
ku ta traha ku personanan 
di un manera òf otro afiliá 
na polítika”, el a agregá. 
Den e kaso aki mester men- 
shoná ku mas ku un aña 
promé ku elekshon a ku- 
minsá dialogá ku Visser to- 
kante e edifisio aki. “No ta 
ami a aserká nan. Gobièrnu 
a skohe ami 1,5 aña promé 
ku elekshon. Ademas ami 
no ta traha pa gobièrnu, 
tampoko mi ta den niun 
funshon públiko”, Visser a 
enfatisá. 
Mester menshoná ku Viss- 
er den kombersashon ku 
BONERIANO a suprayá su 
orguyo pa ta propietario di 
edifisionan importante riba 
nos isla. 
“E echo ku ainda tin edi- 
fisionan riba nos isla den 
man di boneriano, ta algu 
pa gaba”, el a ekspresá. 


KRALENDIJK 
-- 
Durante e konferensia di 
prensa di 29 di yüni na e 
sitio di konstrukshon na 
Hato, a firma un akuerdo 
ku ta bai tokante kon- 
strukshon aselerá di bi- 
bienda pagabel na vários 
sitio bou di kua na Hato, 
komo tambe un akuerdo 
pa kombatí pobresa di 
energia. 
Diputadonan 
Hen- 
nyson Thielman di Kon- 
strukshon di Bibienda, 
Ordenamentu di Espasio 
i James Kroon di Bibien- 
da Sosial i FCB, a firma 
e akuerdo huntu ku Ben 
Oleana di Fundashon 
Cas Bonairiano, Joanne 


Na fabor di konstrukshon bibienda pagabel 
Akuerdo pa kombatí pobresa di energia 


Balentien-Nicastia di WEB 
i Minister Hugo de Jonge di 
Bibienda i Ordenamentu di 
Espasio. 
Huntu ku Kolegio Ehe- 
kutivo, e minister a anunsiá 
di ki manera e añanan ku ta 
bini ta duna kontenido na e 
tarea di konstrukshon di bi- 
bienda pagabel, yamá tam- 
be dil di bibienda. Asina 
riba término korto tin mas 
bibienda pagabel na Bonei- 
ru pa diferente grupo di en- 
foke manera hende hóben, 
hende grandi i pa biba bou 
di guia pa gruponan vulne- 
rabel di enfoke. 
E dil di bibienda ta parti 
di desaroyo di área i ta un 
di e prioridatnan di Entidat 


Públiko Boneiru pa e 4 
añanan benidero. 
Ademas a papia to- 
kante e programa di de- 
saroyo di espasio, ROP 
CN i e plan di desaroyo 
di espasio Boneiru, ROP. 
Posibilidatnan relashoná 
ku un desishon di bien- 
estar pa Boneiru asina por 
salbaguardiá aspektonan 
karakterístiko 
relashoná 
ku naturalesa i kultura. 
Konkretamente a hasi 
palabrashon tokante tér- 
mino di entrega, trayekto 
di kontinuashon i mo- 
mentu di prolongashon di 
e desishon di preparashon 
pa yega na stipulashon di 
ROP CN i ROP. 


Eks-koleganan: Rum Runners, Rob van den Berge i famia, 
Warehouse Bonaire, Bonaire Food Group, Pietersz Bonaire, 
Fresh Supplier Bonaire. 
Tur su bon amiga- i amigunan. Bisiñanan. 
Demas famia: 
Cecilia, Trenidad, Trinidad, Mercera, Marcera, Sint Jago, Cicilia, 
Janga, Martes, Beaumont, Koffie, Francees, Thomas, Melaan, 
Offerman, Jansen, Finies, Thodé, Frans i Koffy. 
Si akaso nos por a lubidá un famia òf konosi den nos 
tristesa nos diskulpa. 


Despedida di Angeline ‘Linchi’ ta tuma luga djasabra 
8 di yüli na Consuelo Memorial. Ta risibi bishita di 
kondolensia di 1’or pa 3’or sigi pa sirbishi despues pa 
kremashon. 
Por fabor asistí na trahe alegre. 
Despues di despedida no por risibi bishita di kondolensia 
na kas. 
Preferible no manda krans pero hasi un donashon na 
Voedselbank. Lo tin un buzon. 


Su yunan: 
Laraine ‘Fiona’ Martes i Qwensley C. 
Rodion Martes 
Aishrick Martes 
Nietunan: 
Mäson i Näson Domacassé 
Tata: 
Juan ‘Caito’ Cecilia 
Mama: 
Ermelinda ‘Lina’ Cecilia 
Rumanan: 
Eddy Cecilia 
Senaida Cecilia 
Albertico Cecilia i Angelique Schnitzler 
Julien Cecilia i Fransisco Marcera 
Ruman di kriansa: 
Rayenne Sintjago i yunan 
Tata di su yunan: 
Roderick Martes 
Subrino-subrinanan: 
Juanito, Rayshanty, Junaida, Alberseeto, Quenna, Kiara, 
Quinton, Florentijn, Luren. Tur ku nan respektivo famia. 
Tantenan: 
Ailin, Elka, Aivy 
Tionan: 
Geronimo, Benito, Sigfried, Policarpio. 
Tur ku nan respektivo famia. 
Prima- i primunan: 
Gaby i ruman, Gerda i rumannan, Renfred i ruman, Sonny 
i Erika, Lindomar i rumannan, Fitzgerald i rumannan, 
Zuraiska, Ryanne. Tur ku nan respektivo famia. 
Danki special na: 
Gidyona, Maatschappelijk werkster Naidi, Thuiszorg 
Palliatieve Zorg. Dra. Lont / afd. Oncologie FMD. 


A bai sosegá den brasa di Señor 
Angeline ‘Linchi’ 
Lucenda Cecilia 
28-08-1976 - 02-07-2023 

POLÍTIKA 


KRALENDIJK - Frak- 
shon di M21 a tuma nota di 
e rapòrt ku a sali resiente- 
mente bou di e título “Ver- 
gunningverlening, toezicht 
en handhaving (VTH) door 
het Openbaar Lichaam Bo- 
naire”. Esaki ta un asina 
yamá ‘nulmeting’ (un bi- 
sta di e situashon aktual) 
riba enkargo di sekretario 
di estado di Infrastruktura 
i Maneho di Awa. A hasi 
un investigashon spesífi- 
kamente riba dunamentu 
di pèrmit, supervishon i 


Segun Daisy Coffie: 
“Nos ta pèrdiendo nos Boneiru outéntiko” 


mantenshon di lei pa loke 
ta trata ehekushon di e 
tareanan akí relashoná ku 
konstrukshon, medio am- 
biente i naturalesa. 
E rapòrt final ta kon- 
sistí di kasi 70 página i ta 
terminá ku un konklushon 
i vários rekomendashon. 
E konklushon ku henter 
e sistema di duna pèrmit, 
pero tambe e sistema di 
supervisá i mantené nos 
reglanan i leinan riba tere- 
no di konstrukshon, medio 
ambiente i naturalesa no 


ta bon, no a bin komo sor- 
presa pa frakshon di M21. 
Durante e periodo tras di 
lomba ta hopi kaso taba- 
tin ku a bin den publisidat, 
kaminda klaramente por a 
konstatá violashon di nos 
reglanan i leinan, konstruk- 
shon ilegal, akusashon di 
metementu di polítika den 
maneho, 
empleadonan 
públiko ku lo ta violá nan 
huramentashon, kultura di 
miedu den e aparato ets. 
Kasonan 
manera 
e 
rotònde na Kaya Amster- 


dam, konstrukshon di e di 
5 piso, kaso di Chogogo ku 
menasa serio kontra em- 
pleadonan públiko, rapòrt 
di periodistanan di “Follow 
the money” ku a eksponé 
ròl di nos eks gezaghèber 
negativamente, 
posibel 
partisipashon di manda- 
tarionan den desishonnan 
dudoso ta fresku den nos 
memoria. Loke e rapòrt a 
hasi ta pone lus skèrpi riba 
e mal funshonamentu aki. 
Loke mas ta preokupá 
nos frakshon ta ku e rapòrt 
ta kuminsá ku e rekomen- 
dashon pa gobièrnu Hu- 
landes riba término korto 
pone ehekushon di henter 
e pakete di duna pèrmit, 
supervishon i mantenshon 
di lei pa loke ta trata kon- 
strukshon, medio ambi- 
ente i naturalesa bou di un 
servisio na Hulanda. Pues 
miéntras nos ke konvensé 
Hulanda ku nos mester 
haña mas outonomia den 
nos asuntunan interno, tin 
un desaroyo ta bai nèt kon- 
trali. 
A keda probá ku e ak- 
tual gobernashon ku ta un 
kontinuashon di e koali- 
shon UPB-MPB ku a sin- 
ta for di 2019 ta inkapas 
pa goberná e isla akí i ta 
pone ku Boneiru ta pèrdè 
su outogobernashon poko 
poko pero sigur. Den e 
kaso di Chogogo Konseho 
Insular unánimamente a 
akseptá pa bin un enkuesta, 
pero te awe ni sikiera a bin 
huntu pa papia kon ta bai 
organisá e enkuesta aki. 
A kue e asuntu di rotònde 
tap’é i te awe no tin klari- 
dat ken ta responsabel pa 
loke a pasa na e rotònde. 
Henter e asuntu rònt di Bo- 
naire Holding Maatschap- 
pij, inkluso e asuntu di lus 
di e vèlt a keda tapá. No a 


hasi apsolutamente nada 
ku e informashon di kul- 
tura di miedu ku ta reina 
den e aparato i ku e eks 
direktor di direktorado di 
Planifikashon i Desaroyo, 
sr. Etienne v.d. Horst a i- 
lustrá asina kla durante un 
presentashon den Konseho 
Insular. 
Ta p’esei frakshon di 
M21 a tuma su tempu pa 
lesa e rapòrt aki promé ku 
nos a sali ku nos promé 
reakshon. Opviamente nos 
lo buska apoyo den Konse- 
ho Insular pa asina ku re- 
seso terminá trese e tópiko 
aki den diskushon públika- 
mente. Frakshon di M21 ta 
sumamente preokupá. 
E kresementu di nos 
poblashon 
deskontrolá, 
konstrukshonnan deskon- 
trolá ku ta tumando lugá, 
menasa serio kontra nos 
medio ambiente i natura- 
lesa, kombiná ku un falta 
total di supervishon i man- 
tenshon di nos reglanan i 
leinan eksistente, falta di 
regulashon nobo pa kom- 
panianan ku tin efekto 
serio riba nos naturalesa 
i medio ambiente ta indi- 
kashonnan ku nos ta pèr- 
diendo nos Boneiru out- 
éntiko. Ta indikashonnan 
ku poulatinamente nos ta 
destruyendo nos Boneiru 
i ku nos ta stroba nos fu- 
turo generashonnan ku nan 
por disfrutá di e Boneiru 
ku nos antepasadonan a 
konstruí pa nos. E desar- 
oyo akí no por kontinuá i 
M21 sigur lo buska apoyo 
den Konseho Insular pa 
nos posishoná nos mes den 
un forma kla i fuerte, ku un 
kuadro di maneho pa pro- 
tehá i salbaguardiá interes 
di e isla akí i su poblashon. 
Nos mester aktua awor i no 
warda mas. 


Stichting Jeugdwerk Jong Bonaire zoekt jou 


Stichting Jeugdwerk Jong Bonaire is een naschoolse jeugdontwikkelingscentrum gericht op 
jongeren in het voortgezet onderwijs in de leeftijd van 12 t/m 21 jaar en heeft als doel de 
jeugd van Bonaire, ongeacht ras, godsdienst, nationaliteit, huidskleur of sociaal financiële positie 
te helpen zich te ontwikkelen tot voorbeeldige volwassenen. 


Met ingang van 01 september 2023 zijn wij op zoek naar: 


- twee sport en spelleiders (minimaal MBO niveau) 30 uren per week. 


Functie beschrijving: 
Directe ondersteuning van de doelgroep door het organiseren en uitvoeren van activiteiten om 
de zelfstandigheid en zelfwerkzaamheid van de doelgroep te vergroten en verbetering van het 
woon-, leer- en leefklimaat te bewerkstelligen. 


Specifieke functiekenmerken: 
* je voert activiteiten uit die een educatief en recreatief karakter hebben; 
* je begeleidt deelnemers bij activiteiten, zowel individueel als in groepsverband; 
* je bent mondelinge uitdrukkingsvaardig voor het overdragen van informatie en het geven 
van instructies bij activiteiten; 
* je geeft advies en informatie over onderwerpen van zakelijke en meer algemene aard; 
* je assisteert andere Sport en Spelleiders bij bedenken, organiseren en uitvoeren van 
activiteiten, cursussen, instructies, voordrachten en dergelijke; 
* je verricht bijbehorende administratieve werkzaamheden; 
* je denkt actief mee over het verbeteren van de dienstverlening; 
* je legt en onderhoudt contacten met familie/verzorgers; 
* je signaleert wensen, behoeften, problemen en ambities van de deelnemers. 


Wij zoeken: 
* opleiding op MBO-niveau; 
* creativiteit met interesse voor kunst, mode en schoonheid; 
* sterke communicatieve vaardigheden; 
* affiniteit in omgang met jongeren. 


Bij gelijke geschiktheid gaat de voorkeur uit naar een vrouw. 


Voor de vacature geldt dat een Verklaring Omtrent het Gedrag overlegd dient te worden. 


Uw sollicitatiebrief met CV en referenties richt u per e-mail aan Sue-Ann Zimmerman, met als 
onderwerp: 
sollicitatie sport en spelleider. 
e-mailadres: 
secretaresse@jongbonaire.org 


Sluitingsdatum voor de vacature: 11 augustus 2023. 


Kaya Lib. Simon Bolivar 16 
Kralendijk, Bonaire 
Tel: +599 717-4303 


St. Jeugdwerk Jong Bonaire Kaya Lib. Simon Bolivar 16, Bonaire tel: 599 717-4303 
secretaresse@jongbonaire.org Facebook Jong Bonaire MCB Bonaire Bank: 103.716.01 

HUSTISIA 


KRALENDIJK- 
Tin 
tur indikashon ku Minis- 
terio Públiko (OM) ta tra- 
hando riba transparensia 
pa ku komunidat. Djamars 
11 di yüni lo tin e segundo 
enkuentro ku fiskal mayó 
Walter Kupers. No ta un 
sekreto ku spesialmente 


OM trahando riba transparensia 


den e último 2 añanan den 
prensa i den komunidat a 
krea e impreshon ku OM 
no ta papia palabra kla. In- 
formashonnan ta yega na 
prensa i komunidat mién- 
tras OM no tabata papia 
habrí. Lógikamente esaki 
a krea un imágen no masha 


positivo di un organisashon 
primordial den nos komu- 
nidat. BONERIANO na 
vários okashon a kuestioná 
e proseder aki di OM. Awor 
por nota klaramente e in- 
tento di OM pa komuniká 
mas habrí i mas regular 
ku prensa. Esaki no sola- 
mente ta duna e impreshon 
di transparensia, ademas ta 
duna prensa di Boneiru e 
rèspèt i seriedat meresí. 
Final di dia, silensio no 
ta stroba informashon di 
sali na kla. 
Pero transparensia ta 
sòru pa e informashon ko- 
rekto yega den komunidat. 


Lucha inkansabel 
kontra SGB 


KRALENDIJK- 
E 
èks dosente Amilea P. a 
bolbe hiba Komunidat di 
Skol Boneriano (SGB) 
dilanti hues pa loke e ta 
insistí di ta un gran in- 
hustisia. P. ta den un ba- 
taya basta duru kontra 
SGB pa loke e ta kon- 
siderá retiro no hustifiká. 
Un bataya ku a kuminsá 
for di aña 2019. Mien- 
trastantu esaki ta e di seis 
proseso hurídiko ku P. ta 
entamá kontra e skol. 
P. a drenta servi- 
sio nan aña 2019 komo 
dosente di e materianan 
Físika i Kímika. SGB a 
kita P. for di trabou usan- 
do komo motibu e echo 
ku P. no tabatin diploma 
òf kualifikashon pa por 
duna lès. P. na su turno ta 
bisa ku a kit’e pa motibu 
ku e tabata den Konseho 
di Partisipashon di e skol 
i e tabata basta krítiko. 
Segun P. semper SGB 
tabata na haltura ku e no 
tin e diplomanan rekerí. 
BONERIANO na 
vários okashon a pu- 
bliká artíkulo tokante e 
kaso tumando lugá den 
Korte. For di aña 2019 
P. a demandá pa SGB 
sigui pag’e su salario. 
Den luna di sèptèmber 
2019 hues a rechasá e 
demanda aki despues di 
un huisio sumario. Yüli 
2020 Hòf a bai di akue- 
rdo ku e desishon pa 
rechasá e demanda aki. 
P. a sigui ku e bataya i 
a entamá un ‘bodempro- 
cedure’ i a pèrdè esaki 
riba 23 sèptèmber 2020. 
P. a apelá i yüli 2022 el a 
pèrdè e apelashon. 
Abogado mr. Anthony 
Nicolaas a representá P. 
durante henter e proseso, 
miéntras abogado mr. 
Sophie van Lint a repre- 
sentá SGB. 
Awor P. a kuminsá e 
prosedura pa revoká e 
apelashon. E ta basa es- 
aki indikando ku SGB a 


kometé engaño, pa medio 
di falsifiká algun doku- 
mentu i entregá esaki na 
Korte. P. a para ‘riba ku 
SGB a kòrta i plak kos riba 
un dokumentu. Pa sostené 
e ponensia aki P. a entregá 
un rapòrt di ‘Nationaal 
Forensisch Onderzoeks- 
bureau (NFO). Aki nan a 
investigá e dokumento i a 
konstatá ku bèrdat a kòrta 
i plak riba esaki. 
Durante 
tratamentu 
di e prosedura P. na un 
manera basta fuerte a sp- 
lika su banda di medaya, 
tabata opvio ku aki ta trata 
di un kaso di prinsipio pa 
e eks dosente. Pa P. Korte 
di Apelashon a duna SGB 
rason a base di e doku- 
mentu falsu, pues dor di 
engaño di parti SGB. Un 
bia mas P. a demandá pa 
SGB sigui pag’e salario. 
“Amilea a pèrdè tur 
sentido di realidat. El a 
gaña riba su CV. Ta ken 
a kometé engaño awor? 
Kuater instansia a di- 
sidí tokante esaki. I awor 
mester drai tur kos bèk?”, 
abogado van Lint a bisa. 
SBG a eksigí pa P. paga 
e gastunan di prosès hurí- 
diko kompletamente. Nan 
a basa esaki riba e echo 
ku kada bia P. kuminsá 
un kaso, ta obligá SGB pa 
usa un abogado lokual ta 
trese basta gastu pa nan. 
Mester menshoná ku 
Korte a bai na fabor di 
SGB lokual ta trata pago 
di salario. Pues SGB no 
mester paga P. niun sala- 
rio. Tambe hues a disidí 
ku P. mester paga 1676 
dòler komo gastu di e 
prosès di e banda di SGB. 
Esaki ta ménos di loke 
SGB a eksigí. 
Awor mester warda e 
desishon si Korte lo re- 
voká e desishon di Korte 
di Apelashon a base di e 
dokumentu falsu. 
Hues lo tuma e desi- 
shon aki 29 di ougùstùs 
próksimo. 


No tin keho kontra Korte 


KRALENDIJK- 
Siu- 
dadanonan di Boneiru no 
tin nada di keha pa ku Korte 
di Hustisia, mirando ku 
niun hende a entregá keho 
kontra Korte. Esaki ta pará 
den e relato anual 2022 di 
Korte Komun di Hustisia. 
Un persona a entregá vários 
karta deskribiendo su keho 
pero pa motibu ku esaki 
no ta kai bou di e areglo di 
keho, no a menshoná esaki 
den e relato anual. 
BONERIANO ta konosí 
ku e kaso aki, ta trata di e 
persona ku inisialnan P.Y. 


E siudadano aki pa añanan 
largu ta tilda básikamente 
henter e kadena hurídiko 
di ta violá su derechi. Dado 
momentu a prohibié pa 
drenta den e edifisio na Fort 
Oranje. 
Apesar di splikashon di 
diferente hues P.Y. ta insistí 
ku Korte i demas hurista- 
nan ta perhudik’é. 
Mester enfatisá, kada 
persona tin derecho di en- 
tregá un keho na bestür 
kontra di Korte pa motibu 
di e forma ku el a wòrdu 
tratá na sierto okashon. Por 


ehèmpel, si bo ta di opi- 
nion ku a tarda muchu pa 
bo haña reakshon riba un 
karta, petishon òf tratamen- 
tu di kaso. Por keha tambe 
si bo ta haña ku un persona 
ku ta traha na Korte no a 
trata ku bo na un manera 
korekto. 
Mester remarká ku no 
por usa e areglo de keho 
si bo ta malkontentu ku un 
veredikto di hues, òf otro 
desishonnan di kontenido. 
Den e kaso ei por bai kon- 
tra di esaki den u kaso di 
apelashon. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki 
ta ripití pa 24:00. 


Djabièrnè 7 yüli 2023 


12.00 Herensia: 
Joanita Maria Mercera-Albertus 
13.00 Dokumental (Jurino Ignacio): 
Zwart op Wit 2 Roots 

13.30 Aki Boneiru: 


Edifisionan den Rincon 
14.00 Herensia Korsou: 
Gilbert Felix Basilio 


15.00 BAPA: 
Salomon (Monchin) Flanders 
16.00 Aktualidat: 
Marlon Bermudez 
17.00 Aki Boneiru: 
Machi i Pachi Kultural Vila Anto 
nia 2018 
18.40 Herensia Korsou: 
Juan Martina 


20.00 Herensia: 
Leo Josepha 1 
21.00 Aki Boneiru: 
Dia di Den Gobi, Rincon 2018 
22.00 Herensia: 
Norman Aguedo Lourens 
23.00 BAPA: 
Miralda Paula Frans 


SIGURIDAT 


Skritura: Salmo 91:1-8 


“E lo kubribo ku Su plumanan, i bou di Su halanan lo 
bo buska refugio; Su fieldat ta un eskudo i un baluarte.” 
Salmo 91:4(BS) 


Solo ta kima, nos ta usa un parasòl pa skonde di e solo; 
áwaseru ta kai, nos ta buska un paraplü pa skonde awa. 
Nos por ta sigurá kontra solo i áwaseru ora nos usa un 
parasòl i paraplü. 
Komo kreyente tin biaha nos kurason, mente, sentimentu- 
nan por ta kargá i pisá ku nos mester di un lugá pa skonde 
i deshogá for di tur trampanan i plannan di e enemigu i di 
mundu. Nan ta buska di tur forma pa nos desmayá, fada, 
kansa, tin miedu i asta bandoná e fe. E trabou di e en- 
emigu segun Juan 10:10a ta: “E ladron ta bin solamente 
pa hòrta, pa mata i pa destruí;” 
Ma e versíkulo ariba ta duna speransa, dos manera kon 
semper nos por ta skondí i sigur serka Dios: 
Dor di ta kubrí ku Su plumanan 
Dor di buska refugio bou Su alanan 
Esaki ta posibel solamente dor di tin un relashon íntimo i 
diario ku Dios; un bida di orashon i deboshon. 
I e versíkulo ta terminá ku un promesa: Su fieldat ta un 
eskudo i un baluarte. 
Ora bo tin mester di siguridat interno; unda bo ta buska 
esaki? Bai serka Esun Kende ta fiel i fuerte pa kubrí bo 
físikamente i spiritualmente. 


Konfia bo bida den Señor Su man pa bo ta sigurá! 


Gilda Beukenboom-Sintjago 
Produkshon PGM 


KRALENDIJK 
-- 
Ministerio di Edukashon, 
Kultura i Siensia, OCW, 
ta traha huntu ku Boneiru 
i Saba pa sigui mehorá e 
kalidat di edukashon riba 
e islanan. Esaki Minister 
di OCW, direktiva di skol- 
nan riba ámbos isla, Sentro 
di Ekpertisio pa Kuido den 
Edukashon, EOZ i diputa- 
donan di e entidatnan pú- 
bliko di Boneiru i Saba, a 
palabrá. 
E kolaborashon ta en- 


Akuerdo pa sigui mehorá edukashon 


foká su mes riba entre otro 
reklutá i informá personal 
den enseñansa, profesho- 
nalisashon di direktivanan 
di skol, atenshon pa multi- 
lingualismo, mantenshon di 
edifisio di skol, mihó tran- 
sishon pa enseñansa avansá 
i desaroyo di un vishon riba 
alfabetisashon digital. 
E akuerdonan ta ankrá 
den e asina yamá agènda di 
enseñansa pa kada isla, ku 
tur partido enbolbí a firma 
digitalmente. 
Ta 
elabo- 


rando riba e detayenan di e 
akuerdo i lo publiká esaki 
na ougùstùs. Ta inisiá ehe- 
kushon di e agènda di ense- 
ñansa mesora den e aña es- 
kolar nobo. E akuerdonan 
ta kana te ku aña eskolar 
2026/2027. 
Ministerio 
di 
Edu- 
kashon, Kultura i Siensia, 
OCW, ta deliberando ainda 
ku e partidonan enbolbí na 
Sint Eustatius pa asina yega 
na un agènda di enseñansa 
pa e isla akí tambe. 

KRALENDIJK—Kue- 
rpo Polisial a nota ku pa 
basta tempu tin un outo 
stashoná riba kaminda pú- 
bliko den e bario di Tera 
Kòrá. 
Ta trata di un outo koló 
pretu di marka Dodge, 
modèl Durango SLT, nu- 


KRALENDIJK--Al- 
rededor di 1:15 or riba 
djaluna 3 di yüli, a tuma 
lugá un aksidente riba Kaya 
Bamba. Despues ku a hasi 
un tèst di supla ku un di e 


Gezaghèber interino 
R.A. Oleana 


Sekretario Insular 
mr. C.J.L. Frans 


Boneiru (ROB) 


Entrante 10 di yüli 2023 te ku 25 di yüli 2023 bo por tira un bista riba e diseño 
di dekreto pa e siguiente kambionan interno di e Plan di Desaroyo Espasial di 
Boneiru (ROB): 


Na e ubikashon di parsela 4-E-3672 na Kaya Dionisia na Antriol, ta añadí e 
indikashon di konstrukshon ‘master di antèna’ na e destinashon Área Residensial I 
riba e mapa di planifikashon di ROB (Plan di Desaroyo Espasial Boneiru). 


Ta trata di ponementu di un master di antèna nobo pa empresanan di ‘telecom’. 


Bo ke tira un bista riba diseño di dekreto 
di e kambio interno di destinashon ROB? 


Mèldu pa traha un afsprak na bali di 
direktorado di Planifikashon i Desaroyo na 
Kaya Amsterdam 23 (riba Kámara di Komersio) 
òf manda un email pa 
directie_ro@bonairegov.com. 


Oranan di ofisina : di djaluna te ku djabièrnè 
di 08.00 – 11:30 I 14.00 – 16:30. 


Bo por wak e diseño di dekreto di e 
kambio interno tambe digital na 
www.bonaire-ro.nl. 


Bo no ta di akuerdo ku e diseño di 
dekreto di e kambio interno? 


Entre 10 di yüli 2023 te ku 25 di yüli 2023 tur 
hende por oponé. Skirbi denter di 15 dia un 
karta kaminda bo ta splika bo opheshon. 


Manda e karta akí ku bo nòmber i 
adrès na Kolegio Ehekutivo di entidat 
públiko Boneiru. Por hasi esaki via 
mail pa directie_ro@bonairegov.com. 


Partisipashon 


Kambio interno di destinashon di 
e Plan di Desaroyo Espasial di 


KRALENDIJK -- Ko- 
perativa PISKABON ta 
gradisí tur persona, kom- 
pania i organisashon, ku di 
un forma òf otro a saka un 
man, duna tep òf idea i yuda 
djabièrnè último durante di 
e mediatòn ‘Solidario ku 
Tuti’, pero tambe durante 
e dianan promé ku esaki. 
Un danki grandi tambe na 
direktiva kompletu i Hunta 
di Supervishon pa e sosten. 


Mediatòn ‘Solidario ku Tuti’ a kolektá $23,433.- 


E mediatòn a bai hopi bon 
i PISKABON por anunsiá 
ku a kolektá un suma di 
$23.433,- durante di e dia. 
Segun e pèrmit otorgá pa 
e kolekta, por sigui kolektá 
durante henter luna di yüli. 
Ta bai sòru pa mas buzon 
ta disponibel rònt Boneiru. 
Na e momentu akí tin bu- 
zon na Van den Tweel Su- 
permarket, Harbour Village 
Marina, Budget Marine i 


Coral Casino. 
Por sigui hasi uso di e 
kuenta di banko di PISKA- 
BON: MCB 
Boneiru 41412100, ku 
referensia ‘Solidario ku 
Tuti’, pa depositá donashon. 


Último desaroyo 
PISKABON a tuma nota 
di diferente komentario den 
notisia i riba media nan so- 
sial i ta lamentá esakinan 


profundamente. E kopera- 
tiva ta para semper habrí pa 
diálogo i den e kaso spesí- 
fiko aki no a keda aserká. 
Investigashon ta den man 
di Kuerpo Polisial i PIS- 
KABON ta duna tur kope- 
rashon i ta warda 


Resultado 
Alabes PISKABON ke a 
rekordá ku kualke miembro 
inskribí semper por akudí 
na e koperativa pa yudansa 
manera tur miembro sa. 
Tin fondo limitá ku Entidat 
Públiko di Boneiru a pone 
disponibel atraves di Direk- 
torado Komunidat i Kuido 
pa kasonan spesífiko. 
E ta ousiliá hopi pis- 
kadó ku e fondo akí den 
nan momentunan difísil i 
tur ta sumamente kontentu 
i satisfecho ku e yudansa di 
PISKABON. 


Alabes PISKABON ke 
bolbe partisipá ku e inisi- 
ativa pa e mediatòn no ta- 
bata idea ò inisiativa di e 
koperativa. 
Tin 
hopi 
komentario 
negativo i e koperativa ke 
bolbe menshoná ku a fasi- 
litá e proseso pa hasi esaki 
posibel a base di inisiativa- 
nan eksterno di diferente 
komersiante. Na ningun 
momentu a privilegiá sr. 
Emerenciana òf su famia 
den e kaso akí. 
PISKABON tin hopi 
ehèmpel di kasonan ka- 
minda tambe a saka un man 
na miembro di un forma 
òf otro i ta transparente to- 
kante esaki. PISKABON òf 
su presidente, no tin arte ni 
parti den asuntu òf negoshi 
di karkó òf baimentu di 
Aves. 


Detenshon pa manehá bou 
di influensia 
shofùrnan, a resultá ku e ta- 
bata bou di influensia. 
A detené e hòmber di in- 
isial A.I.T. di 30 aña di edat 
en konekshon ku manehá 
bou di influensia di alkohòl. 


KPCN ta hasi yamada na 
doño di outo bandoná 


merá B-11495. 
Esaki ta stashoná kantu 
di kaminda na altura di 
Kaya Maranon i Kaya Co- 
lorado. Un súplika ta bai na 
doño di e vehíkulo pa kita 
e outo dentro di 2 biaha 24 
ora. Despues di 48 ora, lo 
laga kita e outo. 

West-Indische Compag- 
nie 
Ta bon pa para un ratu 
na West-Indische Com- 
pagnie, un nòmber ku 
a kai na vários okashon 
kaba anteriormente den e 
seri aki. Kiko i ken tabata 
West-Indische 
Compag- 
nie, abreviá komo WIC? 
Kon bini nan a bira ‘doño’ 
di Boneiru. 
E nòmber kompletu di 
West-Indische 
Compag- 
nie tabata Geoctroyeerde 
West-Indische Compagnie 
(GWIC of GWC). Ta trata 
di un kompania ku a surgi 
for di e asina yamá ‘Re- 
publiek der Zeven Vereni- 
gde Nederlanden’ lantá na 
1621 komo un empresa 
privá, pero ku tareanann 
públiko. WIC tabata obligá 
pa responsabilisá su mes 
na ‘Staten-Generaal der 
Nederlanden’. 
WIC a optené di ‘Staten- 
Generaal’ 
un 
teritorio 
stipulá riba kua e tabatin 
derecho di patènt – origi- 
nalmente 24 aña – dentro 
di e repúblika hulandes. 
E teritorio di derecho di 
patènt aki tabata keda en- 
tre e dos meridianonan. E 
frontera tabata marká pa e 
meridiano wèst i 
E aktividat mas importante 


di WIC tabata e komèrsio 
triángulo riba e kosta wèst 
di Afrika, Caribe i Nort i Sur 
Amérika. Den siglo 17 i 18 
WIC tabata poseé e mo- 
nopolio estatal aki aki tam- 
be na kosta kompletu di 
Sur Amérika i Nort Améri- 
ka, te na Newfoundland i 
Estrecho de Magallanes. 
Na 1674 WIC a keda likidá, 
pa despues di un aña kon- 
tinuá te na 1792, aña den 
kua definitivamente el a 
stòp di eksistí. 
E meta tras di strategia di 
WIC tabata pa afektá e po- 
sishon di Spaña i Portugal 
na Afrika i Sur Amérika. 
WIC a haña di Staten- 
Generaal e enkargo du- 
rante e Guera di Ochenta 
Aña pa ekspandé e guera 
ku Spaña riba laman, di 
manera ku e ta desvia at- 
enshon di Spaña for di e 
repúblika hulandes. 
Den tempu ku WIC a haña 
maneho di Boneiru bou di 
dje komo un plantashi no 
tabata pèrmití pa komersi- 
antenan djafó bin estable- 
sé. E indjanan ku tabata 
aki por a keda. Nan tabatin 
algun tereno pa kria bestia 
i planta algu. Ademas nan 
tabata obligá pa hasi tra- 
bou na WIC na momentu 
ku tabatin hopi trabou ku 


e katibunan so no por a 
hasi. Pa esaki nan tabata 
risibí pago den forma di 
profishon i ròm. 


Famnan nobo 
Mas despues den siglo 
18, ainda pues den tempu 
di WIC, hopi fam nobo ta 
bin eksistí den e inven- 
tario di katibu di WIC. Un 
di nan na kua mester para 
ketu ta Emerenciana, for 
di kua hopi famia aktual na 
Boneiru ta bini, manera E- 
mers, Emer, Merenciana, 
asta De Palm. 
E fam aki originalmente 
ta nota riba ‘monsterlijst’ 
komo Emerentiana, pues 
ku un ‘t’ na lugá di ‘c’. Esun 
promé tabata Fransisca, 
dedusí for di Frans. Kisas 
e tabata bibá ku Willem 
Palm? Fransisca su fam 
ta notá den registro sivil 
komo Emerencia. 
Fransisca a nase na 1775 i 
a muri na 1865. Pues nasé 
den tempudi WIC i fayesé 
na 1865, dos aña despues 
di abolishon di sklabitut. 
Probablemente e yu mas 
konosí di Fransisca tabata 
Felixiana Emerenciana. Ta 
un persona ku por karta e 
título di ‘Mama Tera Bo- 
neiru’ ku tur su honor. Por 
konsiderá Felixiana komo 
un di e "matriarka’-nan 
di Boneiru, komo ku el a 
para na kabes di un famia 
i henter un generashon ku 
ta karga su fam. 
Ningun kaminda nos ta 
mira un tata pa dirigí des- 
tino di e famia aki, pero sí 
kada bes echonan di un 
mama disidido. No tin su- 
fisiente palabra pa demon- 
strá esaki. 
E pueblo katibu di WIC 
Boneiru tabata establesé 
originalmente na Rincon. 
P'esei mester asumí ku 
Felixiana, ku tabara un ka- 


NOS FAMIANAN BONERIANO 
(15) 
Investigashon: drs. John Schermer 
Kompilashon: Boi Antoin 


tibu, tambe a lanta i biba 
den e bario aki. 


Felixiana 
Un echo ta ku Felixiana 
sigur a nase riba suela di 
Boneiru komo katibu na 
aña 1810. No ta sigur ku 
su mama, Fransisca Eme- 
rentiana, tambe a nase 
(1775) na Boneiru. Felixi- 
ana su otro rumannan ta- 
bata Batist (1893), Egidius 
òf Jilles (1802), Nicolaas 
Martis 
(1804), 
Pieter 
(1805), Hendrik (1806), 
Adriana (1809) i Johannes 
(1813). 
Den su buki ‘Isla di Papa 
Comes’ e outor, Pastor 
Nooyen, ta trese e pensa- 
mentu ku Felixiana por ta 
yu di un tal de Palm. Kisas 
pa motibu ku dos di su ru- 
mannan a haña posishon 
di bomba i unu labata kar- 
ga e nòmber di Egidius. 
Kua de Palm ta keda un 
misterio. 
Na aña 1849 Felixiana ta 
haña trabou di sirbiente 
serka paslor di Playa, 
Pastor Bemardus Smit, i 
despues Pader Basilio. 
Felixiana a haña 6 yu: 
Maria Louisa (1829), Jo- 
hannes (1832), Eleuteria 
(1836), 
Amalia 
(1840), 
Nicolaas (1844) i Anna 
Christina na 1846. Nan 
tata tambe ta keda desko- 
nosi. Tur buki di boutismo 
di Boneiru dje tempu aya a 
kima den e disturbionan di 
30 di mei 1969 na Kòrsou. 


Kompra di libertat 
Ku un dedikashon pa libra 
su famia for di sklabitut, 
Felixiana ta logra kumpra 
libertat di tur su 6 yunan 
i por último ta kumpra su 
mes libertat tambe. 
E yunan a haña e siguien- 
te famnan: Maria Louisa 
Wajampibo, 
Johannes 
Merens, Amalia Filister, 
Eleuteria Emer, Nicolaas 


Filister i Anna Christina 
Emers. Felixiana mes ta 
haña e fam Merens. 
Despues di abolishon di 
sklabitut Felixiana ta biaha 
pa Kòrsou na 1869 i aya ta 
kumpra e fam De Palm p’e 
mes i tur su 6 yunan, plùs 
pa un yu di Maria Louisa, 
ku tabara yama Josephine 
Dorothea Elisabeth. Su yu 
rnayó, Maria Louisa, a stu- 
dia pa partera. Ta topa Ma- 
ria Louisa despues komo 
doño di diferente tereno i 
asta komo doño di katibu. 
Meskos ta sosodé ku Jo- 
hannes, ku a bira kapitan 
di barku i despues tam- 
be doño di katibu. Ama- 
lia a bin kasa ku Eduard 
Schermer na aña 1860. 
Eleuteria a bira sùr Marie 
Lucie, e promé sùr boneri- 
ano. 
Den e lista di fam nobo 
ku e yunan di Felixiana a 
haña ora el a kumpra nan 
libertat nos ta haña Maria 
Louisa ku e fam kopioso di 
Wajampibo. 
E fam straño aki no ta 
pas di ningun forma den 
e sistema di duna nòmber 
na eks-katibu. E fam aki 
a pone ku mester a hasi 
mashá esfuerso pa yega 
na un solushon. 
Un posibel splikashon di 
nòmber "Wajampibo" ta ku 
e ta skonde un nòmber pa 
nos (un misterio?). Si lesa 
e nòmber aki kabes abou i 
di patras bini dilanti, òf sim- 
plemente mir'é den spil, 
anto por rekonosé e nòm- 
ber ‘egidwelern’, ku kisas 
por ta bisa nos ku Maria 
Louisa su welo, pues tata 
di Felixiana Emerentiana, 
ta "welem", yu di "egidius 
de palm". 
Ta esaki por ta e motibu ku 
su mama, Felixiana a para 
riba i logra tambe pa karga 
e nòmber di Felixiana de 
Palm. 


Ta importante i interesante pa sa di unda nos a bini. Ken tabata nos antepasa- 
donan? Den un seri di artíkulo BONERIANO ta iluminá orígen di famianan boneri- 
ano, basá riba un estudio hasí pa drs. John Schermer durante e periodo di 1993 
te 2006. Despues el a pone resultado di su investigashon riba e wèpsait www. 
bonairefamily.com 


Kuartel prinsipal di West Indische Compagnie na Am- 
sterdam. 


Felixiana Emerenciana òf Emerentiana a traha komo 
sirbiente di pastor na misa i pastorí di Playa. 

KRALENDIJK – Na 
Skol Amplio Papa Cornes 
tabatin entrega di sertifika- 
do pa e muchanan ku a pasa 
nan aña eskolar ku éksito. 
Awor nan ta bai kuminsá un 
aña eskolar nobo na un skol 
kaminda nan ta bai topa ku 
otro hóbennan di poko mas 
edat. 


Entrega sertifikado Skol Amplio Papa Cornes 


Poulatinamente 
nan 
tambe ta ahustá nan mes na 
esnan ku poko mas edat i 
huntu nan ta sigui kana pa 
yega final di un pasada mas 
avansá di loke nan a kaba 
awor. 
Riba potrèt por mira mo- 
mentu di entrega di sertifi- 
kado. 

KRALENDIJK -- Fun- 
dashon FORMA djamars 
a hasi entrega di diploma 
na kantidat di adulto. Na e 
okashon promé ku a hasi 
entrega di diploma, Geza- 
ghebber Nolly Oleana, a 
dirigí palabra. 
Oleana: “No laga esaki 
ta último dia pa studia. Hasi 
uso di kada oportunidat pa 
hisa bo konosementu i asi- 
na hiba un kalidat di biba 
mihó. Mi a lanta na kunuku 
ku poko posibilidat. Pero 
mi a sigui pa mi desaroyá 
den bida. Si bo ke ta un 


Entrega diploma Fundashon FORMA 


kòki, wak pa bo ta e mihó 
na mundu. Bo ke ta tata òf 
mama, wak pa bo duna e yu 
mas mihó guia posibel. No 
ta importá edat òf rasa. Sí 
bo ta hasi algu, hasi lo mák- 
simo. E siman akí ta último 
siman ku mi ta papia ku 
studiantenan. E aña akí sí 
mi ta bai ku penshun. Kada 
dia di nobo bo mester tuma 
desishon den bida. No tuma 
desishon djis pa algu. Laga 
nos stima nos mes famia i e 
dushi baranka Boneiru.” 
Direktor di FORMA, 
Soraida Mensche, di su par- 


ti a bisa pa FORMA ta un 
privilegio sera aña eskolar. 
Fundashon FORMA tei pa 
yuda e hende pa e logra un 
di 2 chèns pa siña den bida. 
Awe 89 kandidata a gradua 
i kasi 85 porshento ta imi- 
grante. Nan a laga famia 
atras pa un mihó porvenir. 
Boso ta siudadano ehem- 
plar. Boso tur a kontribuí 
na desaroyo di e isla Bonei- 
ru. Boso a aportá tambe na 
Fundashon FORMA. 
Lider di tim, Isidoor 
Riemsdijk: “Boso a yega na 
un final eskolar. Esnan ku 

pa diferente motibu no por 
a sigui ku skol den pasado, 
aki boso tabatin e di dos 
oportunidat i a hasi bon uzo 
di dje. E diploma di awe ta 
bisa ku boso a kumpli ku e 
deseo. 
Meta di MBO ta pa kada 


studiante por funshoná bon 
den komunidat. Nos no ta 
igual. Kada un di boso ta 
diferente. Kada persona tin 
derecho pa haña un trato 
igual. Pabien pa boso logro. 
Awe nos ta aki pa bon am- 
biente.” 

KRALENDIJK -- Dia 
promé di yüli a tuma lugá 
un evento di konmemo- 
rashon di abolishon di 
sklabitut na Slagbaai. E 
evento organisá pa STI- 
NAPA, a reuní dignatari- 
onan, miembronan di e 
komunidat i personanan 
interesá, pa rindi home- 
nage na e bosnan i ekspe- 
rensianan ku a duna forma 
na e historia oral kolektivo 
di e isla. 
E evento di konmemo- 
rashon a kuminsá ku un 
presentashon kòrtiku di 
tempu di sklabitut i un 
poema presentá pa Linda 
Coffie. Siguí pa un dis- 
kurso di Minister Hugo de 


Ku un obelisk na Slagbaai 
STINAPA ta skohe pa konmemorá abolishon di sklabitut 


Jonge, Gezaghebber interi- 
no di Boneiru, Nolly Ole- 
ana i Xenah Cicilia, kende 
a representá STINAPA. 
Minister De Jonge a 
enfatisá e importansia di 
memoria i komprenshon 
i tambe a enfatisá ku en 


realidat Hulanda ta mira i 
aseptá su ròl den e historia 
i ta pidi diskulpa. 
Gezaghebber 
Oleana 
a para ketu na historia i 
patrimonio di e isla pa por 
siña for di e lèsnan di pasa- 
do, miéntras Xenah Cicilia 


a ekspresá e gratitut di 
STINAPA na tur esnan ku 
a kontribuí pa hasi e even- 
to i e monumento posibel, 
rekonosiendo personanan 
manera Delno Tromp, Ar- 
thur Sealy, John Schermer, 
Jan van der Ploeg, Albert 
Crestiaan, George Thodé 
i henter e tim di Parke 
Nashonal 
Washington- 
Slagbaai. 
Tambe a duna un reko- 
nosementu spesial na e 
famia Don Andres i e tim 
di Cargill, pa nan kontribu- 
shon pa fasilitá bários arte- 
fakto ku a dòrna e área di e 
monumento, loke a alsa su 
bunitesa i nifikashon. 
Delno Tromp a resitá su 
poema Libertat i tambe a 
presentá e buki ku el a ski- 
bi pa mucha. E buki ta un 
historia fiktisio ku ta desa- 
royá for di wowo di un mu- 
cha katibu. El a opsekiá e 
buki na Minister de Jonge 
i Gezaghebber Oleana. Tur 
presente na e evento tambe 
a risibí un kopia firmá di e 
eskritor. 
Na sentro di e konme- 
morashon tin un obelisk 
ku su orígen afrikano, ku 
a presentá na e públiko. A 
skohe esaki komo símbolo 
di rekordatorio i reflek- 
shon. 
E obelisk tin un nifi- 
kashon profundo den e 
representashon i historia di 
Boneiru i su trayektoria for 
di sklabitut te liberashon. E 
ta sirbi komo un rekordato- 
rio di e lugá importante ku 
Slagbaai ta okupá den his- 
toria i komèrsio di e isla. 
E tono hel vibrante di e 


obelisk tin un simbolismo 
mas profundo. E ta sirbi 
komo un faro, urgiendo 
hende pa para i reflehá 
riba nan historia, patrimo- 
nio i eksperensia personal. 
E ta un invitashon pa nos 
drenta den profundidat di 
nos pasado, buskando ko- 
nosementu i sabiduria ku 
por guia nos na un mihó 
futuro. 
Miéntras ku e obelisk 
histórikamente a simbolisá 
komèrsio, awor ta skohe pa 
re-interpretá su nifikashon. 
E obelisk ta representá e 
komienso di un era nobo, 
señalando e yegada di un 
área enrikesé, un lugá riku 
no solamente ku bunita 
naturalesa, sino tambe ku 
habitantenan 
enkantador 
ku ta prosperando, un lugá 
riku na kultura ku ta bini di 
un komunidat diverso. 
STINAPA ta ekstendé 
su gratitut profundo na tur 
esnan enbolbí den hasi e 
evento akí un éksito. Boso 
dedikashon, kompromiso 
i sosten a sigurá ku e kon- 
memorashon di abolishon 
di sklabitut ta keda un parti 
importante di historia di 
Boneiru. 
Bishitantenan i habitan- 
tenan di Boneiru ta invitá 
pa bishitá Parke Nashonal 
Washington-Slagbaai 
pa 
atmirá e obelisk. E ta keda 
promé ku e bahada pa yega 
na e kasnan na Slagbaai. 
E parke ta habrí di dja- 
mars pa djadumingu, for di 
8’or di mainta pa 5’or di 
atardi, ku entrada posibel 
te ku mitar di dos di atardi. 


kooymanbv.com 
THERE IS ALWAYS SOMETHING TO DO 


bonaire 


Drive 
thru 
deals 


Save when you build with Kooyman! 
Visit our Drive Thru to Shop & Save. 


REBAR FEB500 6mm1/4 RIBBED 
3.99 
2.99 
100007115 
REBAR FEB500 8mm5/16 RIBBED 
4.99 
3.99 
100045244 
REBAR FEB500 10mm3/8 RIBBED 
7.99 
5.99 
100010040 
REBAR FEB500 16mm5/8 RIBBED 
19.99 
18.99 
100010220 


WELDED MESH 4mm 2 x 5m 15 x 15cm 
34.99 
29.99 
100007126 
WELDED MESH 5mm 2 x 5m 15 x 15cm 
54.99 
44.99 
100010807 
WELDED MESH 6mm 2 x 5m 15 x 15cm 
69.99 
57.99 
100010808 
WELDED MESH 8mm 2 x 5m 15 x 15cm 
94.99 
84.99 
100010123 
WELDED MESH 10mm 2 x 5m 15 x 15cm 149.99 
139.99100045251 


all products are 
feb500 
quality 

Awèl si, ma haña gana di 
bai skol bèk djis pa fiesta 
di graduashon. 


Masha partimentu di 
diploma i selebrashon e 
dianan aki 


DEN PASONAN DI BÒI 


Si tin algu ku realmente ta 
molestiá mi ta kon nos mes 
hendenan ta trata nos isla. 
Mi ta referí na kon ta tira su- 
shi unda ku ta. Den mondi, 
kant’i kaminda, banda di 
nos kas, pone sushi den 
kunuku, etc. No ta wega. 
Maltrato total di nos dushi 
Boneiru. 
*** 
Manera boso sa, mi hòbi 


ta di kana. Kana den mon- 
di, pero tambe kana na 
vários okashon a lo largu 
di kareteranan di asfalt, 
manera e trayekto di Mentor 
te Gurubú, riba vários pida 
ruta. Kada bes ku mi kana 
parti di e ruta aki mi ta pone 
atenshon na sushi kant’i ka- 
minda. Ta un desaster. Tur 
dia tin bòter di serbes, Gui- 
ness Stout, bòter di ròm i li- 


monada ta bini aserka. 
*** 
Mi ta kòrda kla kon, den pre- 
parashon pa bishita di Rei 
Willem Alexander, a tuma 
lugá un akshon di limpiesa 
grandi den kua Selibon i otro 
kompanianan tabata em- 
bolbí. A limpia hopi bon a lo 
largu di e kaminda aki. 
*** 
Rei a bin i rei a bai. Den 


febrüari bini ariba bòter, bleki 
i otro sushi a bolbe akumulá 
kant’i kaminda. A para bira 
meskos ku promé. Durante 
e dianan promé i riba ‘Dia di 
Rincon’ mes por a nota ku 
hopi sushi a aparesé atrobe 
kant’i kaminda. Ta duna bo 
rabia i asko. Mi ta keda pun- 
tra mi mes: Pakiko? Dikon? 
*** 
Nos bonerianonan gusta tira 
falta riba otro. Den e kaso 
aki sinembargo ta nos mes 
ta maltratá nos isla di e for- 
ma aki. No ta stranhero. Mi a 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa no 
kai den ripitishon. 


mira personalmente bòter 
bashí di serbes sali for di 
outo di nos mes kai riba 
kaminda. Bo ta bira deses- 
perá. No por sigui asina. 
*** 
Awe den e espasio aki mi 
ta pone algun foto ku m’a 
saka durante mi kaminata 
di djárason último. No so- 
lamente bòter, pero muchu 
mas kos. 
Tira un bista boso mes! 
Mensahe: BAN TENE NOS 
ISLA LIMPI! 
*** 

AVIASHON 


KRALENDIJK 
– 
Djárason mainta despues 
di algun ora avionnan por a 
kuminsá baha i subi bèk na 
Schiphol. Debí na e tempu 
malu, a anulá tur buelo ku 
ta yega entre 9’or i 11’or. 
Buelonan ku ta sali sí por 
a lanta for di e aeropuerto, 
pero esakinan tambe pa 
gran parti a keda anulá. 
E kantidat total di buelo 
anulá ainda no ta konosí, 
segun Schiphol. Esaki ta 
dependé di planifikashon 
nobo di e kompanianan di 


Wer pisá ta opstakulisá aviashon na Schiphol 


aviashon i e sirkunstan- 
sianan aktual, segun un 
deklarashon di e kompania 
di aeropuerto. 
Schiphol ta lamentá e 
situashon pa biaheronan i 
kompanianan di aviashon. 
Ta konsehá pasaheronan pa 
riba web-site di e aeropuer- 
to pa informashon aktual. 
KLM en todo aki a duna 
di konosé ku a anulá por 
lo ménos 207 buelo, asina 
NH Nieuws ta informá. E 
kanselamentu ta eksplísita- 
mente buelonan Europeo. 


KLM lo traspasá biahero- 
nan pa buelonan mas lat. 
EasyJet tambe ta spe- 
ra problema ku buelonan 
desde Schiphol, pero e im- 
pakto presis ainda no ta ko- 
nosí. Remarkabel sufisiente 
kompará ku KLM, serka 
Transavia no tabatin kanse- 
lamentu di buelo òf retraso. 
Na The Hague Airport 
na Rotterdam i Eindhoven 
Airport, tur buelo a sigui 
normal, segun boseronan di 
e aeropuertonan. 


KRALENDIJK -- Eu- 
rowings Discover, no brua 
ku Eurowings GmbH, ta bai 
haña un otro nòmber i un 
estilo di kas nobo. E kom- 
pania ruman di Lufthansa 
ya 
anteriormente 
tabata 
pasando riba kambionan 
grandi dentro di e empresa. 
Internamente ya pa hopi 
tempu no tabata usa e nòm- 
ber Eurowings Discover 
mas. Tantu den vakatura 
komo riba LinkedIn, e ta 
Discover. E nòmber kom- 
pleto di e kompania di avi- 


Eurowings Discover dentro poko tempu pasá 


ashon ta bira Discover Air- 
lines. 
Aparte di un nòmber 
nobo, ta introdusí tambe un 
estilo di kas nobo. E koló 
püs di e kompania mester 
traha lugá pa un koló blou. 
Ku e kambionan di identi- 
dat tin bista riba desaroyo 
mas aleu di e segmento di 
temporada di fakansi. 
E yu mas yòn di Luf- 
thansa Group a bula pa pro- 
mé biá na yüli 2021 bou di e 
nòmber Eurowings Discov- 
er. A skohe e nòmber for di 


emergensia di e pandemia. 
Dor di e krísis di Corona a 
originá problemanan finan- 
siero grandi dor di kua ta- 
bata inpensabel pa lansa un 
kompania di aviashon nobo 
eksitoso. 
Pa limitá kostonan di 
promoshon haltu, e kon- 
sorsio a skohe pa un nòm- 
ber temporal konosí. P’esei 
desde inisio ya tabata kla ku 
Eurowings Discover, asina 
ta disponé di sufisiente me- 
dio finansiero, pasa dor di 
un kambio di nòmber. 


KRALENDIJK 
– 
Personal di Delta Airlines 
no por usa TikTok, òf un 
otro aplikashon mas di e 
kompania Chines, Byte- 
Dance, riba propio telefòn 
mobil, òf otro aparato. 
Delta ta e di dos kom- 
pania Merikano ku ta stòp 
e app. Luna pasá Kas 
Blanku a apliká e lei ‘No 
TikTok on Government 
Devices’, dor di kua e 
medidanan ta konta tam- 
be pa tur instansia ku ta 
sirbi Gobièrnu Merikano, 
òf tin akseso na su infor- 
mashonnan. Mirando ku 
mayoria kompania di avi- 
ashon komersial grandi ta 
ehekutá buelonan charter 
pa Gobièrnu i armada, 
nan mester kumpli ku e 
lei. 
Southwest Airlines ta- 
bata e promé kompania 
ku a introdusí e prohibi- 
shon. Kontrario na Delta, 
ta konta pa e personal so- 
lamente pa aparatonan di 
e empresa. 
E paso di Delta ta hopi 
mas fuerte. Esaki ta in- 


Delta ta prohibí app 
popular di TikTok 


diká ku trahadónan mes- 
ter eliminá e app tambe 
for di aparatonan per- 
sonal sí nan ta hasi uso di 
‘gadgets’ pa haña akseso 
na sistemanan interno di 
e kompania. Ta di spera 
ku den futuro mas kom- 
pania di aviashon lo pro- 
hibí uso di TikTok. 
TikTok pa hopi tempu 
kaba mundialmente ta 
bou di kandela. Ta sos- 
pechá e empresa Chines 
madre, ByteDance, di 
spionahe di usuarionan. 
Ta sospechá tambe ku 
informashonnan di usu- 
ario ta resultá den man di 
Gobièrnu Chines. 
Apesar di e negativis- 
mo, e app tin biá ta trese 
tambe kosnan positivo pa 
empresanan. Asina aña 
pasá Schiphol a bai riba 
TikTok en buska di un 
stèm nobo. Ta trata akí 
di un chansa di promé di 
aprel. 
Tòg a skohe un ga- 
nadó for di e reto, ku 
komo preis por a pasa un 
dia na e aeropuerto. 


Pa info i komunikado den 
Extra/ 
BONERIANO 


Redakshon: 
extrabon@gmail.com 
Aviso mail: 
avisobon@gmail.com 

ARUBA 
STATIA/SABA/ST. MAARTEN 


PHILIPSBURG 
– 
Despues di un periodo di 
12 aña, Michael Cleaver a 
tuma despedida komo di- 
rektor di WINAIR, e kom- 
pania di aviashon establesé 
na Sint Maarten. 
Cleaver ta laga tras un 
kompania ku presensia o- 
perashonal sobresaliente i 
kambionan importante ku 
a hasi e kompania rendabel 
den e añanan ku a pasa. 
Pa motibu imprevisto a 
posponé e retiro di Cleaver, 


Cleaver, man drechi, huntu ku su anterior sekretaria, Nathalie Lambriex i miem- 
bro di Hunta di Supervishon, Hans de Jong. 


Kambio den gerensia di WINAIR 


pero awor ku situashon ta 
stabil, a anunsiá ku e lo re- 
tirá na 2023. 
WINAIR ta bisa ku nan 
a selekshoná Hans van de 
Velde komo e CEO nobo 
despues di un proseso di 
selekshon kuidadoso. 
Van de Velde tin ekspe- 
rensia amplio den industria 
di biahe i a traha na dife- 
rente kompania di aviashon 
manera TUI Nederland i 
TUI Frankrijk. 


PHILIPSBURH – E 
departamentu pa libertat 
di adulto i e departamentu 
di kuido di famia i unidat 
sentral di e fundashon di in- 
stitutonan hudisial, tabatin 
e honor di risibí bishita di 
Minister di Hustisia, Anna 
Richardson, dia 28 di yüni. 
E bishita a proveé un 
oportunidat ekselente pa e 
minister optené bista balio- 
so den e operashonnan di e 
organisashon i e ròl impor- 
tante ku e ta desplegá serka 


Minister Richardson i SIJB a reuní 
Sigurá protekshon i bienestar di mucha i famia 


e departamentunan akí den- 
tro di e sistema hudisial. 
Tambe ta sigurá protekshon 
na e bienestar di mucha i 
famia. 
Durante e bishita, Mi- 
nister di Hustisia a topa 
ku e direktor, miembronan 
di direktiva i miembro- 
nan di staf di e fundashon. 
A papia ampliamente riba 
tópikonan pa loke ta trata 
rehabilitashon di persona- 
nan den konflikto ku lei, 
sosten i kuido di mucha i 


famia dentro di e komuni- 
dat. 
E bishita di e minis- 
ter no solamente ta sirbi 
komo rekonosementu pa 
e trabou i dedikashon di e 
ofisialnan i miembronan di 
staf di ámbos departamen- 
tu, pero tambe pa proveé 
un okashon pa identifiká 
áreanan pa mehorashon i 
estrechá laso entre e siste- 
manan hudisial. 


O R A N J E S T A D 
(EUX) – ROA CN resi- 
entemente a despedí di un 
di e miembronan di mas 
bieu. Elyane Nicolaas 
na e okashon akí a bisa: 
“Huntu ku miembro di 
direktiva Maya, ROA CN 
ta yama ayó na un di e 
miembronan di mas bieu, 
Violet Gumbs. El a bin ta 
traha pa ROA CN desde 
yüli 2012 i tabata hopi 
enbolbí for di kuminsa- 
mentu.” 


ROA CN ta despedí di 
Violet Gumbs 
Nicolaas a sigui bisa, 
Gumbs a duna treinen na 
diferente guia di trabou 
durante e añanan i tabata 
skirbi diferente rapòrt di 
konseho i a organisá e 
plataforma di merkado 
laboral. 
ROA CN ta gradisí 
Gumbs pa e 11 aña di ser- 
visio di dedikashon i tra- 
bou duru. “Nos sa ku lo bo 
keda ta un balor tremendo 
pa bo posishon nobo na 
Statia,” Nicolaas a bisa. 

HULANDA 


HULANDA – Hende- 
nan di e gruponan di rísiko, 
na otoño por bolbe haña 
bakuna kontra Corona. Ku 
esaki Minister Ernst Kui- 
pers di Salubridat Públiko 
ta sigui e konseho di e kon- 
seho di kuido ku for di luna 
pasá ya a boga pa un rònt di 
bakunashon nobo. 
Ta trata di hendenan di 
60 aña i mas grandi, adul- 
tonan i muchanan ku un 
rísiko haltu médiko, por 
ehèmpel pasobra nan tin 
malesa di imunidat i tur 
hende ku anualmente ta 
haña invitashon pa tuma 
prek kontra grip. Esaki ta 


Pa personanan vulnerabel i personal di kuido 
Atrobe bakuna di Corona pa 60 plùs na otoño 


un 7.5 mion hende asina, 
kaminda ta kalkulá ku mas 
òf ménos 4 mion hende 
realmente ta tuma bakuna. 
Awendia ménos hende 
ta bira hopi malu dor di Co- 
rona. Pero komo ku e vírus 
probablemente tòg ta keda 
sirkulá, ta kalkulá ku e pro- 
tekshon dor di bakuna òf 
kontagio anterior lo redusí. 
P’esei segun e minister, ta 
keda importante pa sigui 
protehá e gruponan di rísiko 
kontra malesa i morto. 


Bakuna adaptá 
Trahadónan di kuido ku 
tambe ta bini kontakto di- 


rekto ku pashèntnan, por 
ripití e bakuna. E baku- 
nashon ta boluntario i ta e 
intenshon ku e ta bai sosodé 
ku un bakuna mRNA di Bi- 
oNTech/Pfizer ku ta adaptá 
na e variante aktual di e 
vírus. Hendenan ku no ke 
e bakuna mRNA, por haña 
tambe e bakuna tradisho- 
nal. 
Kuipers ta skirbi Tweede 
Kamer ku na òktober e ke 
kuminsá ku e rònt di bakuna 
nobo, pero esaki ta dependé 
di e entrega di e bakuna i 
e tempu di preparashon ku 
GGD tin mester. 
Ofresé henter e po- 


blashon ku e bakuna, segun 
e minister, no ta nesesario, 
pasobra serka esnan bou di 
60 aña tin menshon di un 


grado haltu di protekshon 
kontra e vírus. Esaki ta e 
konsekuensia di protekshon 
di bakuna anterior. 


AMSTERDAM – E 
agente polisial ku aña pasá 
a lèk informashon tokante e 
sèl di polis kaminda e rèper 
Lil Kleine tabata será, mes 
mester bai un dia prizòn. 
Tambe e ta haña 150 ora 


Pa lèkmentu di informashon 
Agente polisial mester bai prizòn un pa dia 


di trabou obligatorio, di 
kua 50 ora ta kondishonal, 
Korte di Amsterdam a sen- 
tensiá. 
E agente polisial via me- 
dia sosial a kompartí obli- 
gashon di sekreto i banda di 


esei tambe sentensiá pa dos 
delito kontra moral. 
Ministerio 
Públiko 
a 
eksigí un kastigu di prizòn 
di kuater luna, di kua dos 
luna kondishonal. Komo ku 
ya a retirá e hòmber i e no 
tin karchi di kastigu, e kas- 
tigu a kai mas abou. 
For di koleganan e 
agente di 22 aña a haña 
tende ku Jorik Scholten, 
manera e rèper en realidat 
yama, no ke a kome den 
sèl, mester a yora i ketu bai 
tabata pidi sí e por huma. 
E agente seguidamente a 
kompartí e informashon 
riba media sosial. Na e mo- 


mentu ei e rèper tabata será 
den e sèl na Amsterdam 
riba sospechoso di maltra- 
to. E agente a atmití ku el a 
lèk e informashon. 
“El a kompartí infor- 
mashon tokante un Hulan- 
des konosí ku tabata será na 
ofisina di polis serka per- 
sonanan ku no tabatin nada 
di aber ku e kaso,” Korte 
a dikta. Ku esaki el a hasi 
daño na privasidat di e per- 
sona akí. 
Banda di esei, Korte a 
enfatisá, e hòmber a hasi 
daño na e imágen di e kue- 
rpo polisial i e konfiansa ku 
komunidat mester tin den 


polis. 
Aparte di e lèkmentu di 
informashon, e hòmber a 
hasi su mes kulpabel na dos 
echo kontra moral na 2020. 
Via media sosial el a manda 
mensahe ku tinta seksual 
pa un mucha muhé kalku- 
lá na 12 aña. Mensahenan 
kaminda e mucha muhé di 
e edat ei no por keda kon- 
frontá kuné. Tambe el a 
manda un foto di su órgano 
seksual pa e mucha. 
E kastigu ku e hòmber ta 
haña tin relashon riba tantu 
e lèkmentu di informashon 
komo e echonan kontra 
moral. 


DEN HAAG – Na e 
sentro di surtimentu di 
pòst na Den Haag, Duana 
a interseptá kuater mil ala 
di tribon. Esakinan a bin 
for di Hongkong i tabata 
na kaminda pa un desti- 
nashon na Hulanda, Ri- 
jksdienst voor Onderne- 
mend Nederland (RVO), 
ta bisa. 
E kargamentu ta pisá 
120 kilo, Omroep West ta 


Kuater mil ala di tribon interseptá 


informá. 
Ainda no ta kla kon 
Duana a kai riba e alanan 
di tribon. RVO ta pensa 
pa e kargamentu mester a 
mata 800 pa 1300 tribon. 
Ta trata di dos tipo di tri- 
bon. 
Ala di tribon na Hon- 
gkong ta un delikadesa, 
pero no por negoshá ku 
nan sin mas, pasobra e 
tribonnan enbolbí ta den 


tratado di Cites komo bes- 
tia i mata protehá. Esaki ta 
nifiká ku pa eksportashon 
i importashon, mester di 
pèrmit i den e kaso akí no 
tabatin. 
Despues di investi- 
gashon, a destruí e alanan 
di tribon. E servisio di 
Reino ainda ta hasi inves- 
tigashon na Hulandesnan 
ku ta enbolbí den e im- 
portashon. 

ARUBA 
KÒRSOU 


WILLEMSTAD— 
Sentral di polis a dirigí 
un unidat di Punda pa 
Kaya Kitoki pa un kaso 
di intento di asesinato 
i destrukshon. Esaki a 
tuma lugá riba djamars 4 
di yüli. 
For di informashon 
preliminar ku polis a 
logra kompilá, un dama 
despues di un interkam- 
bio di palabra ku su pare- 
ha, lo a manda outo riba e 


W I L L E M S TA D — 
Curaçao Medical Center 
(CMC) i laboratorio ADC 
finalmente a yega na un 
akuerdo ku otro.Den un 
kombersashon 
positivo 
CMC i ADC a yega na un 
akuerdo pa trata e puntonan 
di desakuerdo ku media a 
trese dilanti na inisio di e 


CMC i ADC ta yega na akuerdo 


siman aki. 
Ku implementashon di 
e akuerdonan, ADC por re- 
sumí su servisio na CMC, 
segurando e kontinuidat di 
kuido na e pashèntnan di 
CMC atrobe. ADC den di- 
anan benidero lo eliminá e 
beslag preventivo riba SVB 
ku tin aktualmente. 


Pa intento di asesinato i destrukshon 
Polis a detené dama 


hòmber. 
Despues a dal ku su 
outo den dos vehíkulo i 
un boto i destruí esakinan. 
Mas lat den kaya Sam- 
barku a detené e dama 
T.C.J.M. di 39 aña di edat 
nasé na Kòrsou. 
A presentá e sospecho- 
so dilanti di un fiskal ouk- 
siliar ku a ordená su en- 
karselamentu pendiente 
di mas investigashon. 


W I L L E M S TA D - 
-Djárason 5 di yüli sen- 
tral di polis a risibí infor- 
mashon di un aksidente 
ku a tuma lugá den área 
di 
Abraham 
Mendes 
Chumanceiro Boulevard. 
For di investigashon pre- 
liminar a sali na kla ku 
un hòmber ku tabata tra- 
hando bou di brùg a kai 


WILLEMSTAD-- 
Kontinuando ku inves- 
tigashon relashoná ku e 
kaso di asesinato ku a 
tuma lugá dia 19 di mei 
2023, den Kaya Nubia, 
polis a hasi un detenshon 
.Djárason 5 di yüli Tim 
di Aresto a bai na un kas 
den Kaya Meteorológiko 
i a hasi detenshon di e 
hòmber C.S.M.L., di 24 
aña di edat nasé na Kòr- 
sou. 
Na momento di su 
detenshon e sospechoso 
a lòs tirunan dirigí riba 
miembronan di Tim di 
Aresto i polis na su tur- 


Aksidente bou di brùg 


for di un altura riba un 
baranka. 
E hòmber a risibí un 
kap na su kabes i tabata 
keha di doló na su lomba. 
Ku ambulans di FKA 
a transportá e víktima den 
un situashon di atenshon 
pa sala di emergensia di 
C.M.C. 


Detenshon relashoná ku asesinato 
no a tira bèk riba e sos- 
pechoso. El a risibí bala 
na ámbos man. Ku am- 
bulans a transportá e so- 
spechoso pa C.M.C. bou 
di vigilansia di di Tim 
di Aresto. Durante di e 
detenshon a haña i kon- 
fiská un arma di kandela. 
Despues di detenshon,e 
Tim di Aresto a tene un 
entrada hudisial na kas di 
e sospechoso den Kaya 
Meteorológiko. A pre- 
sentá e sospechoso di- 
lanti di un fiskal ouksiliar 
ku a ordená su enkarsela- 
mentu pendiente pa mas 
investigashon. 


WILLEMSTAD-- 
– 
Gobièrnu di Kòrsou huntu 
ku FUNDOSA (Fundashon 
Don Sarto) i Reda Sosial a 
hasi “groundbreaking” na e 
vèlt di Soto dia 4 di yüli. 
E “Groundbreaking” ta 
inisio ofisial di renobashon 
i konstrukshon di e parke 
di Vèlt Multifunshonal na 
Soto. 
Un soño di Promé Mi- 
nister sr. Gilmar Pisas ku a 
bira realidat, despues di a 
hiba un lucha di hopi aña, 
kedando firme i sigui perse- 
verá ku hopi determinashon 
pa sigui lucha pa e bario di 
Soto i bisindario por tin nan 
propio vèlt di bala. 
Ku sosten di e miem- 
bronan di Gabinete Pisas 2 
i spesialmente e sosten di 
parti Minister di Finansa sr. 
Javier Silvania, lo bai rea- 
lisá e proyekto. 


Renobashon i konstrukshon 
Trabounan a inisiá na vèlt di Soto 
Di parti Gabinete Pisas 2 
tabata presente Minister di 
Finansa i Salubridat, Me- 
dio Ambiente i Naturalesa 
sr. Javier Silvania, Minister 
di Enseñansa, Siensia, Kul- 
tura i Deporte sr. Sithree 
van Heydoorn, Minister di 
Desaroyo Ekonómiko sr. 
Ruisandro Cijntje, Minister 
di Maneho di Gobernashon, 
Planifikashon i Servisio 
Públiko sr. Ornelio Mar- 
tina, Minister di Tráfiko, 
Transporte i Planifikashon 
Urbano sr. Charles Cooper 
i Promé Minister sr. Gilmar 
Pisas. 
Di parti FUNDOSA ta- 
batin presente sr. Sharlon 
Betrian i su direktiva i tam- 
be tabata presente e Presi- 
dente di Sentro di Bario 
Soto sra. Anamarie Cijntje. 
Gruponna di deporte, 
representantenan di orga- 


nisashon i habitantenan di 
Soto i bisendario tambe ta- 
bata presente. 
Esnan ku a hiba palabra 
tabata sr. Sharlon Betrian 
(FUNDOSA), sr. Rudny 
Martha (Reda Sosial), Mi- 
nister di Enseñansa, Sien- 
sia, Kultura i Deporte sr. 
Sithree van Heydoorn i 
Promé Minister sr. Gilmar 
Pisas. 
Despues di diskursonan 
a entregá e kontrato di tra- 
bou na sr. Vicario di Vic 
Construction kende lo ta re- 
sponsabel pa e trabounan di 
renobashon i konstrukshon 
di e parke di e Vèlt Multi- 
funshonal na Soto. 
Na e okashon tabata 
Pastor Raul di Parokia di 
San Antonio de Padua na 
Soto ku a hiba algun pa- 
labra i duna su bendishon 

ORANJESTAD -- Dia- 
mars ultimo dia 4 di Juli, 
Obispado Willemstad a di- 
rigi un carta na Presidente 
di Parlamento sr Edgard 
Vrolijk, cual ta relaciona 
cu e topico di matrimonio 
di esunnan di mesun sexo. 
Copia di e carta aki tambe 
a bay pa Su Excelencia 
Gobernado Alfonso Boek- 
houdt, tambe pa Prome 
Minister Evelyn Wever- 
Croes, Herman Hek kende 
ta Griffier di Parlamento y 
otro copia pa Reverendo 
Andres Maskowiec, Vica- 
rio Episcopal Aruba. 
Parti di contenido di e 
carta ta mustra cu un di e 


Obispado kier dialogo nacional habri riba matrimonio di mesun sexo 


topiconan sensibel recono- 
ci ultimo tempo, ta e tema 
relaciona cu matrimonio di 
personanan di mesun sexo. 
Na mes momento Obispa- 
do tambe ta mustra cu por 
a compronde cu tin un 
proposicion di ley cu tin cu 
keda discuti dentro di poco 
tempo den Parlamento di 
Aruba, relaciona cu e tema 
aki. Obispado ta mustra cu 
no ta intencion di drenta un 
discusion cu si esaki por 
of no por pero si cu nan ta 
boga pa mantene bienestar 
general semper dilanti di 
cualkier asunto importante 
pa comunidad. 
Relaciona 
cu 
esaki 


Obispado ta considera e 
tema aki di vital importan- 
cia, asina importante cu 
no por trata e tema aki sin 
mas den Parlamento, sin 
cu tabatin participacion di 
henter comunidad, pa me- 
dio di un dialogo nacional 
habri den cual tur intere- 
sado- y organisacionnan ta 
participa den esaki. 
Na mes momento tambe 
ta ser mustra cu Obispado 
ta lamenta cu nan no a wor- 
do invita como un instituto 
importante pa cu e ‘salud 
socio spiritual’ di comu- 
nidad pa cu e tema impor- 
tante aki y como tal ta urgi 
Parlamento 
encaresidam- 


ente pa bay den un dialogo 
habri y sincero, caminda e 
bienestar general ta ser poni 
dilanti prome cu e tema di 
un ley pa cu matrimonio di 
hendenan di mesun sexo, 
wordo trata oficialmente 
den Parlamento. 
Obispado a señala cu 
esaki ta e miho forma pa 
demostra respet y duna oido 
pa tur persona cu por ta na 
fabor di e tema aki pero na 
mes momento e cantidad di 
ciudadanonan cu ta contra 
di e proposicion aki. 
E carta a drenta na Pre- 
sidente di Parlamento dia- 
mars ultimo y tur cos ta 
mustra cu ainda e no a ser 


atendi pa Presidente di Par- 
lamento mirando cu ayera a 
tuma luga e reunion publi- 
co pa aproba introduccion 
di 7% di BBO na frontera, 
cu a dura te den oranan laat 
di atardi. 
No ta resta mas dia pa 
atende cu e carta aki miran- 
do cu dialuna venidero 10 
di Juli reces di Parlamento 
ta inicia te cu dia 16 di Au- 
gustus, pues por spera cu e 
carta aki lo ser trata te otro 
luna. 
E carta ta firma pa Mgr. 
Luis Secco, SDB Obispo di 
Willemstad y Rev. Curtis 
Meris MBA Kansier. 


ORANJESTAD -- Cu 
masha placer y orguyo 
Aruba Airport Authority 
N.V. (AAA) ta anuncia cu 
Wingo, un aerolinea ma- 
sha reconoci pa su bon pri- 
jsnan, a lansa un ruta nobo, 
conectando Cali cu Aruba. 
E evento inaugural a tuma 
luga diaranson dia 5 di juli 
y esaki no ta solamente 


Vuelo pa y for di Cali-Colombia 
Aeropuerto di Aruba ta celebra ruta nobo di Wingo 


un logro pa Aeropuerto 
di Aruba y Wingo, pero 
tambe ta sirbi pa impulsa y 
mehora turismo ainda mas 
y fomenta e conexionnan 
cu e comunidad local na 
ambos destinacion. 
E celebracion a cumin- 
sa na momento cu e pasa- 
heronan a baha fo’i avion 
for di e vuelo di yegada 


caminda nan a ricibi un 
caluroso bonbini for di 
e team di Aeropuerto di 
Aruba mientras e bailarin- 
nan local tabata baila riba 
ritmo di Carnaval pa en- 
tretene nan. 
E ceremonia inaugural 
oficial di e evento a tuma 
luga den e sala VIP di 
aeropuerto, caminda dife- 


rente minister, ehecutivo 
di aviacion y invitado a 
asisti. 
Entre 
e 
distinguido 
invitadonan tabata pre- 
sente Minister di Turismo 
y Salud Publico, Dangui 
Oduber, Jorge Jimenez, 
Sales and Distribution Di- 
rector of Wingo, Ronella 
Croes CEO di ATA y Joost 
Meijs kende ta CEO di 
Aruba Airport Authority. 
E evento a termina cu e 
cortamento di cinta tradi- 
cional y un cortamento 
di bolo cu ta simbolisa e 
inicio oficial di e opera- 
cionnan di e ruta nobo aki. 
Inicialmente a anuncia 
e ruta den luna di maart di 
e aña aki como un servicio 
pa e temporada di zomer 
pero debi na e cantidad 
positivo di reservacion, a 


yega na un acuerdo pa ex- 
tende e servicio te cu high 
season incluyendo e lu- 
nanan di december di aña 
2023 y januari di aña 2024. 
Cali ta e di tres ciudad di e 
aerolinea aki, mirando cu 
nan ta dunando servicio na 
e ruta di Bogota, Medellin 
y awo Cali. 
E ruta directo y nobo 
aki ta conta cu un capa- 
cidad di 1.500 asiento adi- 
cional y ta brinda e pasa- 
heronan mas conectividad 
den Colombia y Latino 
America cu Wingo. 
Ademas na e atribu- 
tonan remarcabel, Aruba 
ta sobresali como un desti- 
no internacional exclusivo 
cu tabata testigo di un au- 
mento substancial di e fre- 
cuencia durante aña 2023. 

K R A L E N D I J K - - E 
kampionnan di futbòl di 
nos isla ku ta SV Real 
Rincon di Rincon, djárason 
último 5 di yüli 2023, den 
partido di futbòl bálido pa 
Kopa Dia di Boneiru 2023, 
a golia SV Estrelas di Nort 
Saliña ku skor di 5-0, esaki 


KRALENDIJK--Nos 
selekshon di beisbòl di 
nos futuronan di U8 
ku ta na Merka pa un 
torneo, esaki den partido 


Real Rincon a golia Estrellas 5-0 


den partido 8or anochi den 
Stadion Antonio Trenidad 
na Rincon. Pa loke ta e gol- 
nan di e partido, unu tabata 
outogol. 
E promé gol di e partido 
anotá pa Quintly de Palm, 
tabata na di 24 minüt di e 
partido. 


Na di 42 minüt, tabata 
Nathan van Arneman ku ta 
hasi e partido 2-0 pa Real 
Rincon. 
Na di 45 minüt di e par- 
tido, tabata Mayron Serbe- 
rie ku ta hinka outogol den 
su kontra pa hasi e partido 
3-0 pa SV Real Rincon. 


Di dos mitar di e partido, 
pa ta mas eksakto na di 80 
minüt di e partido, tabata 
Leomar Janga ku a amplia 
bentaha di SV Real Rincon 
na 4-0. 
Por último riba e anochi 
di wega djárason último, 
tabata na di 90 minüt di e 


partido, ku Rainiger Goe- 
loe ta hasi e partido 5-0 pa 
Real Rincon, skor tambe ku 
e partido a finalisá kuné. 
Ku e resultado aki e 
kampionnan di SV Real 
Rincon ta logra otro vikto- 
ria den e torneo pa Kopa 
Dia di Boneiru 2023. 


Boneiru a gana den wega di 
treinen na Merka 


di treinen i di preparashon 
pa e torneo internashonal, 
a gana di e tim Maroot 
All Star ku skor di 12-6. 
Nos 
muchanan 
di 


Boneiru den e partido 
di treinen, e partido di 
preparashon pa e tor- 
neo ofisial, tabata grandi 
demostrando 
tremendo 


abilidat den e deporte di 
beisbòl. 
Nos selekshon manera 
nos a informabu kaba e 
siman aki, a biaha bon 
prepará pa topa ku e tim- 
nan di paisnan grandi den 
e torneo. 
Nos lo sigui esaki 


di aserka for di Merka, 
tratando na haña e infor- 
mashonnan pa informá 
abo ku ta dependé di nos, 
pa duna abo tur e infor- 
mashonnan di nos selek- 
shon U8 di beisbòl den e 
torneo aya a Merka. 


BO TA BAI DI BIAHE? 


Ora bo biaha pa eksterior, pa fakansi òf negoshi, bo no ta sigurá pa gastu médiko 
via bo seguro médiko di Zorg en Jeugd CN (ZJCN). 


Pasobra, den eksterior bo seguro médiko no ta kubri: 


Pa esaki, nos ta konsehabo sera un seguro di biahe serka un agensia di seguro. 


Si inesperádamente bo mester di atenshon médiko urgente den eksterior; 
manera tratamentu di emergensia, si bo keda interná den hòspital, òf bishita na 
sala di emergensha, ZJCN por duna asistensha ku esaki. Mester tuma kontakto si 
mes ora ku ofsina di ZJCN. 


Tene kuenta ku ta konsiderá Kòrsou, Aruba, St Maarten i Hulanda Europeo komo 
eksterior. 


Bo ta deseá mas informashon? Pasa na bo ofsina di ZJCN òf manda un imeil na 
info@zorgverzekeringskantoor.nl. 


• Bishita na dòkter di kas òf botika 
• Biahe bèk den kaso di malesa 
• Repatriashon den kaso di fayesimentu 
• Ekipahe òf kosnan di balor 


Rio di Janeiro-- Outo- 
ridatnan brasilero a duna di 
konosé ku e astro di futbòl 
Neymar lo mester a haña un 
multa. Ta trata aki segun e 
informe, di un multa di 16 
mion real, ku ta ekivalente 
na 3.33 mion dòler pa violá 
normanan ambiental duran- 
te konstrukshon di su man- 
sion na sur di Brasil. 
E proyekto di luho a vio- 
lá e reglanan di uso i move- 
mentu di fuentenan di awa 
dushi, piedra i santu. Outo- 
ridatnan lokal a mèldu e 
kaso pa promé biaha na fin 
di luna pasá i a konfirmá e 
kaso riba djaluna 3 di yuli. 


Pa violá lei di konstrukshon 
Neymar ta haña multa 


Un bosero di Neymar 
a nenga di komentá riba e 
asuntu. 
Su residensia ta na e 
siudat di Mangaratiba, na 
kosta sur di e estado brasi- 
lero di Rio de Janeiro. E 
organisashon ambiental di 
Mangaratiba a bisa den un 
komunikado djaluna ku a 
kometé infrakshonnan am- 
biental "den konstrukshon 
di un lago artifisial den e 
mansion.” Ademas di e 
multa, lo bini un investi- 
gashon di parti di diferente 
organisashon lokal manera 
fiskal i ofisina di protek- 
shon ambiental. 


20 
Djabièrnè 7 yüli 2023 
20 


KRALENDIJK— 
I- 
Shilah Benita ta bai repre- 
sentá Boneiru den e sertá- 
men Miss Belleza Marina 
Internacional 2023. Resi- 
entemente Bonaire Interna- 
tional Art & Talent Acad- 
emy, BIATA , a apuntá 
Benita pa ta kara di Boneiru 
den e sertámen. 
Aña pasá Boneiru a 
logra gana e título mák- 
simo den e sertámen. Na 
aña 2015 a inisiá ku e sertá- 
men ku e meta prinsipal pa 
promové playanan di dife- 
rente parti di mundu riba un 
plataforma internashonal. 


Na Miss Petite Belleza Marina Internacional 2023 
I-Shilah Benita ta representá Boneiru 


Banda di esaki tur kandi- 
data promé ku sali nan pais 
mester ehekutá un proyekto 
di limpiesa di playa na su 
pais. 
E aña aki lo bai bira e 
di 6 edishon di e sertámen 
ku lo tuma lugá na Punta 
Cana, Republica Domini- 
cana den e siman di 15 pa 
22 di òktober. 
Preparashon di I-shilah 
Benita ta andando i pron- 
to Boneiru lo tende mas di 
su proyekto di konsienti- 
sashon. Por vota pa Bonei- 
ru riba kuenta di instagram 
Bellezamint 


